OzLabs/hebrew-wiki-articles huggingface dataset:
קרול סטניסלב רדזיוויל

קַרוֹל סטַנִיסְלַב רַדְזִיוִיל (בפולנית: Karol Stanisław Radziwiłł, בליטאית: Karolis Stanislovas Radvila; ) היה אציל פולני, דיפלומט ונסיך חבר העמים הפולני-ליטאי. הוא מכונה לעיתים אדוֹן יקר (בפולנית: Panie Kochanku) כדי להבדיל בינו לבין . ה רדזיוויל מילא כמה תפקידים חשובים: משנת 1752 הוא היה של ליטא, ובשנת 1757 הוא הפך לאחד מראשוני המקבלים את עיטור . משנת 1762 הוא היה וויבוד של מחוז וילנה.

רדזיוויל נולד ב-27 בפברואר 1734 לגנרל-הטמאן והנסיכה פרנצ'ישקה אורשולה וישניוביצקה, ובילה את ילדותו בניאסוויז', בדוכסות הגדולה של ליטא, שהייתה אז חלק מחבר העמים הפולני-ליטאי.

בשנת 1767 הוא הפך למרשל הכללי של , ובשנה שלאחר מכן למרשל שהובסה בקרב נגד האימפריה הרוסית. לאחר המפלה ב-1772 הוא היגר, אך ב-1777 חזר לחבר העמים הפולני-ליטאי וחידש את כל תפקידיו הקודמים לאחר שהבטיח לראשונה את נאמנותו למלך הפולני סטניסלב השני אוגוסט, לו התנגד בעבר. במהלך הסיים הגדול מ-1788 ועד מותו ב-1790 הוא היה מתנגד מוביל לרפורמה, המלך סטניסלב אוגוסט ובני בריתו; חברי המפלגה הפוליטית המכונה בראשות .

רדזיוויל היה המגנאט העשיר ביותר בפולין-ליטא במחצית השנייה של המאה ה-18. עם זאת, הוא היה פופולרי בקרב האצולה הענייה יותר. באביב 1790, כאשר סבל מהשמנת יתר חולנית ומהשלכות הלוואי של אלכוהוליזם, עבר קרול סטניסלב רדזיוויל לעיר ביאלא פודולסק שב, שם מת ב-21 בנובמבר מבלי להותיר צאצאים שירשו את עושרו העצום.

המשורר והמחזאי הפולני הצהיר כי רדזיוויל היה "אזרח עם לב אבן, שהקורבנות שלו למען האומה הפולנית היו יוצאי דופן ובלתי נשכחים". רדזיוויל הונצח גם ב, ציור בצבע שמן מאת האמן הפולני יאן מטייקו, שהושלם בשנת 1866, המתאר את מחאתו של נגד במהלך של 1773. ציור זה, שהוא גם תיאור של רגע היסטורי ואלגוריה לתקופה שמסביב של ההיסטוריה של פולין, הוא אחת מיצירותיו המפורסמות ביותר של מטייקו, ותמונה אייקונית של מחאה רגשית.

, הורשקו (Horeszko) מתוך השיר האפי "" מאת אדם מיצקביץ', היה מבוסס באופן רופף על קרול סטניסלב רדזיוויל.

לנסיך היה בית ברחוב Rue Neuve des Bons Enfants בפריז. הרחוב נקרא כיום .

==קישורים חיצוניים==

==ביאורים==

==הערות שוליים==

קרול סטניסלב
קטגוריה:אצולה פולנית
קטגוריה:ילידי 1734
קטגוריה:נפטרים ב-1790
פלגת מערב אפריקה

פלגת מערב אפריקה, הידועה גם בשם הפלגה המונעת הייתה פלגה של הצי המלכותי הבריטי שמטרתה הייתה לדכא את סחר העבדים האטלנטי על ידי סיור בחופי מערב אפריקה. הפלגה הוקמה בשנת 1808 לאחר שהפרלמנט הבריטי חוקק את חוק סחר העבדים 1807 שאסר על סחר בעבדים. בסיס הפלגה היה בפורטסמות', אנגליה, והיא הייתה תחת פיקוד עצמאי עד 1856 ולאחר מכן שוב מ-1866 עד 1867.

השפעתה של הפלגה נדונה, כאשר כמה פרשנים תיארו אותה כבעלת תפקיד משמעותי בסיום סחר העבדים ופרשנים אחרים תיארו כבעלת משאבים דלים ומושפעת משחיתות. מלחים בצי המלכותי החשיבו את השיבוץ ביחידה כאחת ההשמות הגרועות ביותר בשל הרמות הגבוהות של מחלות טרופיות. במהלך פעילותה, היא הצליחה לכבוש כ-6% מספינות העבדים הטרנס-אטלנטיות ושחררה כ-150,000 אפריקאים לחופשי. בין 1830 ל-1865, כמעט 1,600 מלחים מתו במהלך השירות בפלגה, בעיקר ממחלות.

קטגוריה:היסטוריה של הצי המלכותי הבריטי
קטגוריה:פעולות צבאיות נגד העבדות
Spinnin (שיר של מדיסון ביר)

"Spinnin" הוא שיר של הזמרת-יוצרת האמריקאית-יהודייה מדיסון ביר. השיר יצא לאור ב-18 באוגוסט 2023, על ידי חברת התקליטים אפיק רקורדס ו-Sing It Loud כסינגל חמישי מתוך אלבום האולפן השני שלה, Silence Between Songs. השיר נכתב והופק על ידי ביר, לירוי קלמפיט, טים זומרס.

== רקע ==
נלקח השראה מן השיר "Yesterday" של הביטלס משנת 1965.

== וידאו קליפ ==
הקלים יצא לאור ב-18 באוגוסט 2023. הקליפ מתאר שכדור הארץ נעצר במן ומדיסון היא האדם היחיד שנותר.

את קליפ ביימו איירין מורנו וביר.

== היסטוריית יציאות לאור ==
{| class="wikitable"
|+
!אזור
!תאריך
!פורמט (ים)
!חברת תקליטים
!הערות
|-
|כלל העולם
|18 באוגוסט
|הורדה דיגיטלית, הזרמת מדיה
|אפיק, סוני
|
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי מדיסון ביר
קטגוריה:שירים באנגלית
קטגוריה:סינגלים בהוצאת אפיק רקורדס
ואטרושקה

צלחת של ואטרושקי
ואטרושקה (ברוסית: ватрушка) הוא מאפה מזרח אירופאי (פירוגי) מתוק או מלוח.

== מאפיינים ==

ואטרושקה מעוצב כטבעת בצק עם גבינה לבנה מסורתית טבורוג באמצע, לפעמים בתוספת צימוקים או חתיכות פרי.<ref></ref> הגודל הנפוץ ביותר הוא בערך 10-5&nbsp;ס"מ בקוטר, אך קיימות גם גרסאות גדולות יותר. מאפי ואטרושקה נאפות בדרך כלל באמצעות בצק לחם שמרים מתוק. סוגים מלוחים נעשים באמצעות בצק לא ממותק, עם בצל נוסף למילוי.<ref></ref> <ref></ref> <ref></ref>

== אטימולוגיה ==

האטימולוגיה של המילה אינה ברורה. ההשערה הרווחת שואבת את השם מהמילה vatra שמשמעותה "אש" בכמה שפות סלאביות (אוקראינית למשל). לפי גרסה אחרת, המילה שאולה מהשפה הרומנית, שבה "ואטרה" פירושה "סוג של עוגה, אפוייה באש".<ref></ref> השערות אלטרנטיביות מחברות אותו לפועל teret (тереть, "לשפשף" או "לגרור") או למונח טבורוג (творог), כלומר "גבינה לבנה חצי קשה".<ref name="Vasmer"></ref><ref name="SchoolDict"></ref><ref name="Krylov"></ref>

== לקריאה נוספת ==
* מאפה קרלי
* חצ'פורי
* קולאץ'
* רשימת מנות רוסיות
* פירוז'ק
* סירניקי
* ורניקי

== קישורים חיצוניים ==

== הערות שוליים ==

קטגוריה:המטבח הסובייטי
קטגוריה:מאכלי גבינה
קטגוריה:המטבח הרוסי
קטגוריה:המטבח האוקראיני
קטגוריה:המטבח הבלארוסי
קטגוריה:אוכל רחוב
קטגוריה:מאפים
קטגוריה:קינוחים ממולאים
Carnival

"Carnival" הוא שיר של , סופרגרופ היפ הופ אמריקאי המורכב מהראפר קניה וסט והזמר טיי דולה סיין. הוא יצא לאור כסינגל השלישי מתוך אלבום הבכורה שלהם, Vultures 1 (2024), ב-15 בפברואר 2024.

השיר הגיע למקום הראשון במצעד הבילבורד הוט 100. זה שירו החמישי של וסט, השני של טיי דולה סיין והראשון של פלייבוי קרטי וריץ' דה קיד שהגיע להישג זה.<ref></ref> וסט הוא הראפר הראשון שהגיע למקום הראשון במצעד בשלושה עשורים שונים. זה שירו הראשון מזה 13 שנה שהגיע למקום הראשון, מאז "E.T." (2011) עם קייטי פרי, והראשון כאמן מוביל מאז "Stronger" (2007).

== רקע והוצאה ==
מוזיקאי הטראפ האמריקאים פלייבוי קרטי וריץ' דה קיד משתתפים בשיר.<ref name=Mock></ref> גרסות מודלפת של "Carnival" הסתובבו ברשתות החברתיות לפני צאתו הרשמית. השיר נחשף במסיבת השמעה של האלבום Vultures 1, שנערכה ביונייטד סנטר בשיקגו ב-8 בפברואר.<ref name=Rajagopalan></ref> גרסה זו של "Carnival" הכילה דגימה מתוך הופעה חיה מ-1983 של "Iron Man" של בלאק סבאת'. הסולן של הלהקה אוזי אוסבורן הצהיר כי לא אישר את הדגימה, כשכתב ברשתות החברתיות כי וסט "סורב לקבל רשות מכיוון שהוא אנטישמי וגרם לרבים כאב לב". אשתו של אוסבורן והמנהלת שלו, שרון, אמרה ל-TMZ כי הם שוקלים צעדים משפטיים נגד וסט.

מסיבת השמעה נוספת שנערכה ב-10 בפברואר ב-UBS ארנה בלונג איילנד כללה את השיר "Carnival", עם דגימה מתוך שירו של וסט "Hell of a Life" מתוך אלבומו My Beautiful Dark Twisted Fantasy (2010) במקום "Iron Man", מה ששמר למעשה על נוכחותו של "Iron Man", שכן "Hell of a Life" משלב את השיר.<ref name=Elibert></ref>

== קבלה ביקורתית ==
חלק ניכר מהביקורת שהופנתה לשיר, כמו גם תגובת הקהל אליו, התרכז בטקסט שלו. כותבים שונים בגופי התקשורת ציינו שמאזינים מתחו ביקורת על ההתייחסות של וסט לטיילור סוויפט, כאשר כמה מעריצים צוטטו כמי שמכנים את המילים הללו "מחפיצות". ג'ואי אץ' מ-XXL כתב כי המילים של וסט שבהן "יישר קו עם" אנשים כמו אר קלי וביל קוסבי הם "אולי אחד מהשורות הכי מרימות גבות שלו עד כה".<ref name=Ech></ref>

מייקל ספונרה מבילבורד שיבח את ההפקה והמילים בשיר ודירג אותו כשיר הטוב ביותר ב-Vultures 1, בטענה שהוא "הדוגמה המושלמת למה אנשים משלימים עם כל המחלוקות, העיכובים באלבומים והטירוף שמגיעים עם להיות מעריץ של יה, כי אף אחד בראפ לא יוצר רגעים דוריים כמו זה".<ref name=Saponara></ref> ספונרה אף שיבח את הופעותיהם של ריץ' דה קיד ופלייבוי קרטי, וקבעה כי וסט הוציא את המיטב מהם בשיר.<ref name=Saponara/>

אריק סקולטון מקומפלקס, בביקורת על Vultures 1, כתב כי "יותר מהכל, זה מרגיש כאילו [וסט] רוצה להיט", והצביע על השיר כ"דוגמה הברורה ביותר" למטרה זו.<ref name=Skelton></ref>

== מיקומי שיא ==

==קישורים חיצוניים==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי קניה וסט
קטגוריה:שירי טיי דולה סיין
קטגוריה:שירי פלייבוי קרטי
קטגוריה:שירים באנגלית
קטגוריה:שירים שנכתבו על ידי פלייבוי קרטי
קטגוריה:שירים שנכתבו על ידי קניה וסט
קטגוריה:מחלוקות הקשורות לדגימת מוזיקה
קטגוריה:מחלוקות סביב טענות לתועבה במוזיקה
קטגוריה:סינגלים שהגיעו למקום הראשון במצעד הבילבורד הוט 100
Coastline (שיר של הולו קובס)

Coastline (בעברית: קו החוף) הוא סינגל הבכורה של הרכב המוזיקה האוסטרלי הולו קובס אשר יצא לאור ב-16 בנובמבר 2016 ונכלל באלבום האולפן השני של ההרכב, Wanderlust.

== יציאה לאור ופרסום ==
השיר נכתב והוקלט בידי הרכב המוזיקה האוסטרלי הולו קובס ויצא לאור ב-16 בנובמבר 2016<ref></ref>. ב-12 בינואר 2017 יצא וידאו קליפ לשיר<ref></ref>, הוא נכלל באלבום האולפן השני של ההרכב, Wanderlust<ref></ref>, זכה להסמכת זהב בקנדה ובאוסטרליה<ref></ref>, וצבר למעלה מ-200 מיליון השמעות בספוטיפיי<ref></ref>.

== רמיקסים ==

ב-13 באוקטובר 2017 יצאה לאור גרסת רמיקס לשיר בהשתתפות התקליטנים Woak וליו<ref></ref>.
ב-28 באפריל 2023, כחלק מהמיני אלבום השלישי של ההרכב, reimagined, יצא לאור רמיקס לשיר בביצוע הלהקה האוסטרלית Vancouver Sleep Clinic <ref></ref>, רמיקס בביצוע LANKS<ref></ref> ורמיקס נוסף בביצוע אדם הינדן<ref></ref>.

== פרסים ==
{| class="wikitable"
|+
!שנה
!ארגון
!פרס
!תוצאה
!ביבליוגרפיה
|-
|2018
|פרסי המוזיקה של חוף הזהב 
|שיר השנה
|
|<ref></ref>
|}

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירים באנגלית
פיגוע הירי בצומת ראם

פיגוע הירי בצומת ראם הוא פיגוע טרור פלסטיני מסוג פיגוע ירי שאירע ב-16 בפברואר 2024, ז' באדר א' ה'תשפ"ד בצומת ראם. בפיגוע נרצחו שני אנשים וארבעה אחרים נפצעו.<ref name=":0" />

== הפיגוע ==
ב-16 בפברואר 2024, קצת אחרי השעה 12:30 מחבל שהגיע ברכב גנוב פתח בירי מאקדח לעבר תחנת אוטובוס בצומת ראם שבה המתינו נוסעים. שני גברים נרצחו, ארבעה אנשים נפצעו, שניים מתוכם פצועים באורח קשה. אזרח חמוש, רב-סרן (מיל'), שהיה מעבר לכביש, רץ לקראת המחבל וירה בו למוות.<ref name=":0"></ref> בפיגוע נרצחו חייל המילואים רס"ל אורי יעיש, בן 27, ותלמיד ישיבת קריית מלאכי ישי גרטנר, בן 23.

חובשים ופרמדיקים של מד"א פינו את הנפגעים לבתי החולים הקרובים לזירת הפיגוע, קפלן ברחובות ואסותא באשדוד.<ref name=":0" />

המחבל שביצע את הפיגוע הוא פאדי ג'מג'ום, בן 40 תושב מחנה הפליטים שועפאט שבירושלים שהחזיק בתעודת זהות ישראלית. המשטרה קיבלה עליו דיווח יומיים לפני הפיגוע<ref></ref> יומיים לאחר הפיגוע נאטם ביתו של המחבל לקראת הריסתו.

בתאריך 07.04.2024 חתם מפקד פיקוד העורף, אלוף רפי מילוא, על צו החרמה והריסה לבית בו התגורר המחבל במחנה פליטים שועפאט במזרח ירושלים<ref></ref>.

==קישורים חיצוניים==
* 
* 
* 
* 

==הערות שוליים==

צומת ראם
צומת ראם
צומת ראם
צומת ראם
קטגוריה:צה"ל: פגיעות מפעולות טרור
ענת ברמלר-בר

ענת ברמלר-בר (נולדה ב-1972) היא מדענית מחשב ישראלית, פרופסור באוניברסיטת תל אביב הידועה בתרומתה לנושא אבטחת הרשתות, במיוחד בהתקפות מניעת שירות והגנה ניתנת להרחבה על מכשירי האינטרנט של הדברים (IoT).

== ביוגרפיה ==
ברמלר בר גדלה בחולון, שם למדה בכיתה למחוננים בבית הספר תיכון אילון. היא שוחררה משירות בצה"ל מסיבות מצפוניות.

לברמלר-בר תואר ראשון במתמטיקה ומדעי המחשב (1994), תואר שני במדעי המחשב (1997), תואר ראשון במשפטים (1999), ותואר דוקטור במדעי המחשב (2002), כולם מאוניברסיטת תל אביב. את הדוקטורט, בנושא Algorithm for Efficient and Reliable Routing in the Internet, עשתה בהנחייתו של פרופ' יהודה אפק.

בשנת 2001, הקימה יחד עם חוקרים נוספים את חברת Riverhead Networks, <ref></ref> <ref></ref> שפיתחה מערכת חדשנית להפחתת התקפות מניעת שירות, ושימשה בה כמדענית ראשית. <ref></ref> Riverhead נרכשה על ידי Cisco Systems בשנת 2004. <ref></ref> היא הצטרפה לאוניברסיטת רייכמן ב-2003, וקודמה למשרת פרופסור ב-2020. מ-2018 עד 2021 שימשה כסגנית הדיקן של בית הספר למדעי המחשב על שם אפי ארזי. בשנת 2023 עברה לאוניברסיטת תל אביב שם היא משמשת כפרופסור מן המניין.<ref></ref>

== מחקר ==
ברמלר-בר ידועה בעבודתה על אבטחת רשת ושיפור אמינות האינטרנט. פרטנית עבודתה מתמקדת לרוב במניעת התקפות סייבר. <ref></ref> <ref></ref> בשנת 2020 עבדה ברמלר-בר עם יהודה אפק וליאור שפיר כדי לחסום את האפשרות ל-NXNSAttack המנצלת חולשה ב-Domain Name Systems. <ref></ref>

==קישורים חיצוניים==

* 
* [https://english.tau.ac.il/profile/anatbr Prof. Anat Bremler Barr], באתר של אוניברסיטת תל אביב
* [https://faculty.runi.ac.il/bremler/cvbremlerbarr9.21.pdf Curriculum Vita: Anat Bremler-Barr] באתר של אוניברסיטת רייכמן

== הערות שוליים ==

קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:מדעניות מחשב ישראליות
קטגוריה:סגל אוניברסיטת רייכמן
קטגוריה:סגל אוניברסיטת תל אביב: מתמטיקה ומדעי המחשב
קטגוריה:ישראלים שנולדו ב-1972
קטגוריה:ישראליות שנולדו ב-1972
רוי האלדיי

הארי לירוי (רוי) האלדיי השלישי<ref name="BlueBio"></ref> (14 במאי 1977 - 7 בנובמבר 2017) היה מגיש בייסבול מקצועני אמריקאי, ששיחק בליגת הבייסבול MLB עבור טורונטו בלו ג'ייס ופילדלפיה פיליז בין השנים 1998 ו-2013. הכינוי שלו, "דוק", נטבע על ידי השדרן של טורונטו בלו ג'ייס, טום צ'יק. האלדיי היה אחד המגישים הדומיננטיים ביותר של תקופתו, ונבחר לנבחרת האול סטאר שמונה פעמים.<ref></ref><ref></ref><ref></ref> היה ידוע בעמידותו יוצאת הדופן, והוביל את הליגה במשחקים שלמים שבע פעמים, הכי הרבה מכל מגיש שהקריירה שלו החלה אחרי 1945.<ref name="BlueBio" /><ref name="HOF"></ref> הוא גם הוביל את הליגה ביחס סטרייק-אאוט להליכה חמש פעמים ובסך סיבובים שהוגשו ארבע פעמים.<ref name="HOF" />
רוי האלדיי במדי הפילדלפיה פיליס באימון האביב 2012
גדל בארבאדה, קולורדו, למד שם בתיכון מקומי, לפני שנבחר במקום ה-17 על ידי הבלו ג'ייז בדראפט ה-MLB של 1995. הוא ערך את הופעת הבכורה שלו בליגה הבכירה ב-1988, ובמשחק השני של הקריירה שלו הגיע מרחק נגיעה מהגשת משחק ללא חבטות. לאחר שהתקשה מאוד להצליח בשנת 2000, הוא הורד לליגת המשנה, שם הוא עיבד מחדש את כישורי ההגשה שלו. בשנת 2002, אחרי שכבר חזר לליגה הבכירה, האלדיי ביסס את עצמו כמגיש מתחיל מובחר ובעל עמידות יוצאת דופן, ונבחר למשחק האולסטאר הראשון שלו. בשנה שלאחר מכן, הוא זכה בפרס סיי יאנג של הליגה האמריקאית (AL) כשהוא מוביל את ה-AL במשחקים שלמים. את ההישג הזה הוא שיחזר חמש פעמים בשבע עונות, עד 2009. אחרי עונת 2009, נבחר על ידי ספורטס אילוסטרייטד לאחד מחמשת המגישים הפותחים בקבוצת העשור.

לפני עונת 2010 הוא הועבר בטרייד לפילידלפיה פיליז, ובאותה שנה, הוא הציג גם את המשחק המושלם ה-20 בהיסטוריה, נגד הפלורידה מארליס במ29 למאי. ב-6 באוקטובר הוא הגיש את המשחק ללא חבטות השני בהיסטוריה של הפלייאוף של הליגה הבכירה, נגד הסינסינטי רדס. באותה שנה הוא הוביל את ה-MLB במשחקים בהם הקבוצה היריבה לא הצליחה להשיג אף נקודה, זו השנה השנייה ברציפות, וזכה בפרס הסיי יאנג של הליגה הלאומית. ב-2011 הייתה להאלדיי עונה דומיננטית נוספת, שבה הוא הוביל את ה-NL במשחקים שלמים, אך הוא סבל מפציעות בשנתיים שלאחר מכן. לאחר עונת 2013, הוא הודיע על פרישה, כשהוא מוביל הליגה הבכירה כשחקן הפעיל עם הכי הרבה משחקים שלמים בקריירה, עם 67.
טקס כניסתו של הלאדיי להיכל התהילה הלאומי. אשתו בראנדי קיבלה את ההוקרה בשמו.
ב-7 בנובמבר 2017, האלדיי מת כשהתרסק עם מטוסו מסוג ICON A5 לתוך מפרץ מקסיקו אל מול חופי פלורידה. הוא היה בן 40 במותו.<ref></ref>הבלו ג'ייס הוציאו לאחר מותו את מספר 32 שלו משימוש, והפיליס הוציאו את המספר 34 שלו משימוש גם כן. האלדיי הוכרז כמועמד להיכל התהילה הלאומי של הבייסבול ב-22 בינואר 2019, ונבחר עם 85.4% מהקולות.

==קישורים חיצוניים==

* 

==הערות שוליים==

קטגוריה:שחקני בייסבול אמריקאים
קטגוריה:מגישים (בייסבול)
קטגוריה:שחקני טורונטו בלו ג'ייז
קטגוריה:שחקני פילדלפיה פיליז
קטגוריה:חברי היכל התהילה של הבייסבול
קטגוריה:אמריקאים שנולדו ב-1977
קטגוריה:אמריקאים שנפטרו ב-2017
ספורט ימי בישראל

[[לי קורזיץ, גולשת רוח ישראלית שזכתה בתואר אלופת העולם 4 פעמים]]
הספורט הימי בישראל מצומצם יחסית, זאת בשל הזמינות הנמוכה של חופים ביחס לדרישות. למרות הזמינות הנמוכה של החופים, מזג האוויר מאפשר פעילות במשך רובה של השנה. בנוסף על כך, הספורט הימי הניב כ-4 מתוך 13 המדליות של ישראל במשחקים האולימפיים:
* קאנו/קיאק – מדליית ארד אחת (מיכאל קולגנוב באולימפיאדת סידני).
* שיט תחרותי – גל פרידמן (מדליית ארד באולימפיאדת אטלנטה ומדליית זהב באולימפיאדת אתונה) ומדליית ארד אחת שקיבל שחר צוברי באולימפיאדת בייג'ינג.

== ענפים ==
=== שיט ===
מבחינה ארגונית, הארגון הבולט והיציג בתחום הוא איגוד השייט בישראל שהוקם ב-1960. האיגוד מאגד כ-1,350 ספורטאים מהם כ-726 ספורטאים פעילים (מהם 34% נשים) ב-13 מועדונים. האיגוד עורך כ-70 תחרויות בשנה.

=== גלישה ===
העיסוק בתחום בארץ החל בשנות ה-20 של המאה ה-20 ופתחה משמעותית על ידי ד"ר דוריאן פסקוביץ בשנות ה-50. מספר הגולשים בישראל מוערך בכ-40 אלף גולשים ובכל שנה גדל מספר זה. ארגון הגלישה הישראלי הוא ISA – Israel Surfing Association. תחרויות נערכות בחופים השונים בזמן גלים לאורך השנה כולה, ובחסות חברות הגלישה המובילות בארץ. התחרויות נערכות בקטגוריות: ילדים, נוער ובוגרים.

=== חתירה ===
מועדוני החתירה הבולטים הם מועדון השייטים תל אביב, מועדון החתירה חיפה ומועדון השיט טבריה.

== תחרויות בולטות ==
=== צליחת הכנרת ===

צליחת הכנרת היא אירוע השחייה במים פתוחים העממי הגדול והמתמיד ביותר בארץ (מאז 1954) המתקיים מדי שנה בספטמבר או באוקטובר. אורך המסלולים נע בין קילומטר וחצי ל-5 קילומטרים.

=== שיוט הערים ===

שיוט הערים הוא תחרות שיוט עממי לאורך חופי המדינה המתקיים מאז שנת 1939.

== ראו גם ==
* ספורט בישראל
* איגוד השייט בישראל

*
המדרגות הפיניקיות

המדרגות הפיניקיות (באיטלקית: La Scala Fenicia) הן מדרגות חצובות בסלע המובילות מהנמל מארינה גראנדה, של האי קפרי, למעלה למונטה סולארו ובדרכן חיברו בין קפרי ובין אנאקפרי. למרות שם המדרגות, ההנחה היא שהן לא נחצבו על ידי פיניקים, אלא על ידי מתיישבים יוונים במאה השישית או השביעית לפני הספירה.

יש 921 מדרגות עליהן עברו האנשים במשך אלפי שנים, כשהם נושאים מזונות, חפצים שונים, חומרי בניה ואפילו מים, שחסרו בחלק העליון. את נשיאת הדברים עשו, בדרך כלל, הנשים, הגברים עסקו בחקלאות וברעיית בעלי חיים.

עד שנת 1874 המדרגות היוו הקשר היחיד בין אנאקפרי לקפרי - בשנה זו נסללה הדרך הראשונה, דרך צרה ומפותלת. לא תמיד היו יחסים טובים בין תושבי שתי העיירות, קפרי ואנאקפרי. בשנת 1493 פרצה מגפה בקפרי ואנשי אנאקפרי הציבו מחסום בדרך אליהם, שער ברזל כבד. אנשי קפרי באו בלילה, פירקו את השער והטילו אותו לתהום. מה שנשאר זו מסגרת השער, הקרויה "השער המבדיל" (Porta della Differenza). בדרך המדרגות הנמשכת לאורך 1,7 קילומטרים, יש מקום בו נחרטו בסלעים, לצד הדרך, סימני צלב. הדבר נעשה, כדי להרחיק מעולי הרגל רוחות רעות.

הסופר אקסל מונתה מזכיר את המדרגות בספרו מגילת סן מיקלה והיום המדרגות קרויות על שמו, Viale Axel Munthe.

==קישורים חיצוניים==

==הערות שוליים==

קטגוריה:איטליה: תיירות
קטגוריה:קאפרי
קטגוריה:מדרגות
המועצה המחוקקת של אסאם

המועצה המחוקקת של ביהר (בהינדי: असम विधान परिषद; באנגלית: Assam Legislative Council) הייתה מועצה מחוקקת ובית עליון במחוז אסאם של הודו הבריטית.

== היסטוריה ==
המועצה המחוקקת של אסאם הוקמה ב־1913, כפיצול מהמועצה המחוקקת של מזרח בנגל ואסאם שהוקמה ב־1905, שב־1909 היו במועצה זו 40 חברים, חמישה מהם ייצגו את אסאם. המועצה המחוקקת הנפרדת שהוקמה לאסאם הייתה בעלת 24 חברים, 13 שמונו על ידי המושל ו־11 נבחרים. ב-1919 חוקק חוק ממשלת הודו, 1919, שהגדיל את המועצה ל־53 חברים החל מאפריל 1921. 41 מהמושבים במועצה נבחרו על ידי מחוזות בחירה, ו־12 הנותרים מונו על ידי המושל, כשהם מתחלקים לשבעה בעלי תפקידים בממשל וחמישה ללא תפקידים נוספים. המועצה הייתה גוף קבוע שלא עמד לבחירות מלאות, אך כשליש בקירוב מחבריו עמדו לבחירה מדי שנה שלישית.

ב־1935 חוקק הפרלמנט הבריטי את חוק ממשלת הודו, 1935, שקבע את נוהלי האספות המחוקקות במחוזות הודו הבריטית, ובו נקבע כי באסאם יהיה בית מחוקקים דו-ביתי, וכי המועצה המחוקקת תהיה בית עליון, לצד האספה המחוקקת של אסאם שתהיה בית תחתון. מספר חברי הבתים העליונים נקבע לכרבע מחברי הבתים התחתונים, ונקבע כי באסאם לא יפחות מספר חברי המועצה מ־21 ולא יעלה על 22, שחולקו לעשרה מושבים כללים (הינדואים), 6 מוסלמים, 2 לאירופאים, ועד ל־4 שימונו בידי מושל המחוז.

בעת חלוקת הודו ב־14 באוגוסט 1947 הועבר מחוז סילהט למזרח פקיסטן, דבר שהקטין את שטח המחוז, ובעקבות כך בוטלה המועצה, והאספה המחוקקת הייתה לבית מחוקקים חד-ביתי.

ביולי 2013 קיבלה האספה המחוקקת של אסאם חוק להקמתו מחדש של המועצה המחוקקת. החוק הוגש בפני הפרלמנט ההודי, אך לא קודם.

== הערות שוליים ==

אסאם
קטגוריה:אסאם
קטגוריה:רשויות מחוקקות לשעבר
זפיר (אוכל)

זפיר (ברוסית: Зефир; באוקראינית: Зефір; בליטאית: Zefyras) הוא סוג של ממתק רך המיוצר על ידי הקצפת רסק מחית פירות ופירות יער (בעיקר רסק תפוחים) עם סוכר וחלבוני ביצה עם תוספת שלאחר מכן של חומר מסמיך כמו פקטין, קראגן, אגר או ג'לטין.<ref></ref> הוא מיוצר במדינות ברית המועצות לשעבר.<ref>[http://docs.cntd.ru/document/1200022417 ГОСТ-6441-96, Изделия кондитерские пастильные, общие технические условия] (Interstate Standard 6441-96, Pastila type confectionery. General specifications, in Russian)</ref> השם שניתן לו על שם האל היווני של הרוח המערבית הקלה זפירוס מסמל את מרקמו האוורירי העדין.<ref> ()</ref>

== היסטוריה ==
זפיר מופק ממוצר הקונדיטוריה הפסטילה הרוסית<ref></ref> המסורתית, אך בתוספת קצף חלבון ביצה וחומר מסמיך ג'ל.<ref name="Pokhlyobkin"> ()</ref> התוספת למתכון של חלבוני ביצה לא מוקצפים מקורה בעיירה קולומנה במהלך המאה ה-15,<ref></ref> ובמאה ה-19 קינוח הזפיר הופיע ככל הנראה בצורתו המודרנית עם חלבונים מוקצפים כעיבוד צרפתי של המתכון שהוחזר מאוחר יותר לרוסיה.<ref name=":0"></ref>

== צורה ומרקם ==
הצורה של המוצר דומה בדרך כלל למרנג מסורתי.<ref></ref> עם זאת, בניגוד למרנג מסחרי, הזפיר אינו פריך. בניגוד לרוב מוצרי הקונדיטוריה דמויי המרשמלו המצופים בשוקולד (כמו קרמבו למשל), זפירים מגיעים ללא שכבות של עוגיות או ביסקוויטים.

זפיר הוא בדרך כלל לבן חלבי, אך מגיע גם בסוגים של צבע ורדרד לטעמים המכילים פירות יער ודובדבנים, או עשוי להיות בצבע ירוק אם הוא בטעם תפוחים. זפיר נמכר גם עם מעטפת חיצונית דקה ושוקולדית, ולעיתים הזפיר מכיל בפנים ריבה בטעם פירות יער. זפיר דומה במרקמו למרשמלו או לקרמבו.<ref></ref>

== הכנה ==
זפיר מיוצר באופן מסורתי עם בסיס מחית, כאשר סוכר וחלבוני ביצים מתווספים לפני הקירור. לאחר מכן משלבים את התערובת עם חומר עיבוי מחומם (כגון אגר או פקטין), ולאחר מכן מקציפים (או בזמנים המודרניים מערבבים עם מערבל חשמלי), עד שהוא בעל מרקם דביק היוצר צורת פסגות. לאחר מכן מוציאים אותו מתוך תבנית בצורת כוכב ומשאירים אותו לייבוש. על אף שהחלק החיצוני יהפוך מוצק יותר עם מרקם יבש, החלק הפנימי יישאר אוורירי ודביק.

== גלריה ==
<gallery class="center" widths="200" heights="200">
קובץ:Zefir_in_chocolate_coat2.JPG|זפיר מצופה שוקולד
קובץ:Zefyrai.JPG| תערובת זפיר ורוד ולבן בעיצוב צדפה
קובץ:Food_in_Kharkiv_(6).jpg|זפיר (מדף עליון) במבצע בחנות בחרקוב
</gallery>

== קישורים חיצוניים ==

== הערות שוליים ==

קטגוריה:המטבח הסובייטי
קטגוריה:המטבח הרוסי
קטגוריה:המטבח האוקראיני
שלום מקנזי

שלום מקנזי (נולד ב-12 ביוני 1976) הוא יזם, איש עסקים ומיליארדר ישראלי. נכון לשנת 2024, מוערך מקנזי בשווי של כ-1.4 מיליארד דולרים, לפי מגזין פורבס.<ref></ref>

== ביוגרפיה ==
מקנזי גדל בבת ים. אביו היה יזם נדל"ן, ואילו אמו עקרת בית. בילדותו עבר עם משפחתו להתגורר בארצות הברית, בעקבות עסקיו של אביו.

בשנת 2002 החל מקנזי את דרכו בתחום פיתוח טכנולוגיות להימורים בספורט, ולאחר כשנה היה ממקימיה של חברת 10BET LTD UK . שהציעה למשתמשיה פלטפורמה להימורים מקוונים בספורט.

בשנת 2007 הקים את חברת SBTech, חברה לפיתוח טכנולוגיות להימורים בספורט, אתרי הימורים, לוטו ממשלתי ועוד. בשנת 2020 היו ב-SBTech למעלה מ-1,200 עובדים, כ-11 אתרים פיזיים בכל העולם, ופעלה ב-15 שוקי הימורים מפוקחים.<ref></ref><ref></ref> החברה זכתה בפרס "ספקית ההימורים בספורט" של השנה, לפי אתר Gaming Intelligence.<ref></ref> בשנת 2020 התמזגה SBTech במיזוג משולש הופכי עם חברת DraftKings , בעסקת SPAC (יחד עם החברה הציבורית Diamond Eagle).<ref></ref><ref></ref> ב-2021 נטען על ידי קרן הגידור הינדנבורג (Hindenburg Research) כי מחצית מהכנסות החברה מגיעות ממדינות שבהן הימורים אינם חוקיים. בעקבות הדו"ח הוגשה תובענה ייצוגית כנגד החברה על ידי בעלי המניות, אך תביעה זו נדחתה על ידי בית משפט בניו יורק.<ref></ref>

לאחר המיזוג, הפך מקנזי לחבר הנהלה ב-DraftKings, ובעל המניות הפרטי הגדול ביותר בחברה.<ref></ref><ref></ref><ref></ref> בשנת 2023 פרש מתפקידו הניהולי ב-DraftKings. 

בשנת 2021 רכש מקנזי NFT מקולקציית CryptoPunks מבית המכירות הפומביות סות'ביס, בשווי 11.8 מיליון דולרים, אחת מעשר יצירות ה-NFT היקרות ביותר שנמכרו אי פעם.<ref></ref><ref></ref> בנוסף, בשנת 2022 היה ממקימיה של Dminti, פלטפורמה המאפשרת לאמנים להטביע יצירות אמנות דיגיטליות.<ref></ref>

== חיים אישיים ==
מקנזי נשוי למאיה ואב לארבעה ילדים. מתגורר בסביון.

==קישורים חיצוניים==

== הערות שוליים ==

קטגוריה:אנשי עסקים
קטגוריה:אנשי עסקים בענף ההימורים
קטגוריה:מיליארדרים ישראלים
ריברהד נטוורקס

ריברהד נטוורקס (באנגלית: Riverhead Networks) הייתה חברת אבטחת מחשבים שבסיסה בנתניה, ישראל ובקופרטינו, קליפורניה. החברה נרכשה על ידי סיסקו מערכות ב-22 במרץ 2004.

== היסטוריה ==
ריברהד נטוורקס נוסדה בשנת 2000 בתל אביב על ידי יהודה אפק, ענת ברמלר-בר, דן טואיטו ויובל רחמילביץ. מימון ראשוני ניתן על ידי קרנות ג'מיני ישראל, כור ונצ'רז ואינטל השקעות. ב-22 במרץ 2004 חברת סיסקו מערכות שילמה 44 מיליון דולר כדי לרכוש את השליטה המלאה בחברה (מתוכם 5 מיליון דולר כספים שהושקעו בסבב B של סיסקו). בעקבות הרכישה על ידי סיסקו הועבר מרכז הפיתוח של החברה ומוזג עם מרכז הפיתוח של סיסקו ישראל בנתניה.<ref name="Ben-yehuda"></ref><ref></ref>

== טכנולוגיה ==
ריברהד נטוורקס סיפקה פתרונות להגנה מפני מתקפת מניעת שירות מבוזרת (DDoS) על ידי שימוש בסדרה של אלגוריתמים. הטכנולוגיה של של החברה מאפשרת למערכות ה-IT של החברה להמשיך לפעול, אפילו בעיצומה של התקיפה.

== ראו גם==
* התקפת מניעת שירות
* סיליקון ואדי

== קישורים חיצוניים ==
* [http://www.riverhead.com Riverhead Networks]
* [http://www.gemini.co.il קרנות ג'מיני ישראל]

== הערות שוליים ==

קטגוריה:תל אביב-יפו: חברות
קטגוריה:תעשיית אלקטרוניקה בישראל
קטגוריה:חברות תוכנה ישראליות
אומד-L

אומדי L פשוטים המוצגים גרפית באמצעות [[תרשים קופסה: חציון, רבעונים, טווח בין-רבעוני, מינימום, מקסימום, טווח, אמצע הטווח.]]
בסטטיסטיקה, אומד-L הוא אומד שהוא צירוף ליניארי של סטטיסטי הסדר (שנקרא גם סטטיסטי-L ). זה יכול להיות סטטיסטי סדר בודד, כמו בחציון (של מספר אי זוגי של ערכים), או צירוף ליניארי של כל סטטיסטי סדר, כמו בממוצע.

היתרון העיקרי של אומדי-L הוא שהם לרוב סטטיסטים מאוד פשוטים ולעיתים קרובות חסינים: בהינתן נתונים ממוינים, הם קלים מאוד לחישוב ולפרשנות. לעיתים קרובות יש להם עמידות גבוהה מפני השפעה של נתונים חריגים. לכן הם שימושיים בסטטיסטיקה חסינה ובסטטיסטיקה תיאורית. עם זאת, הם לעיתים קרובות פחות יעילים מאומדי-M. בנסיבות רבות, אומדי-L מתאימים לקבלת אומדן ראשוני.

== דוגמאות ==
דוגמה בסיסית היא החציון. נתונים n ערכים <math>x_1, \ldots, x_n</math>, אם <math>n=2k+1</math> הוא אי־זוגי, החציון שווה ל-<math>x_{(k+1)}</math>, סטטיסטי הסדר ה-<math>k+1</math> ; אחרת, אם <math>n=2k</math> הוא זוגי, החציון הוא הממוצע של שני סטטיסטי סדר: <math>(x_{(k)} + x_{(k+1)})/2</math> . בשני המקרים אלו החציון הוא צירוף ליניארי של סטטיסטי סדר, ולכן הוא דוגמה פשוטה לאומד-L.

דוגמאות נוספות מסודרות לפי מספר סטטיסטי הסדר המעורבים: המקסימום, המינימום, או כל סטטיסטי סדר בודד, שברון, אמצע הטווח, הטווח, טווח קטום (כולל הטווח הבין-רבעוני ), ממוצע קטום (כולל את הממוצע הבין-רבעוני ) והממוצע.

קטגוריה:סטטיסטיקה
קטגוריה:סטטיסטיקה תיאורית
חלב אפוי

חלב אפוי (ברוסית: топлёное молоко; באוקראינית: пряжене молоко; בבלארוסית: адтопленае малако) הוא מגוון של חלב מורתח שהיה פופולרי במיוחד ברוסיה, באוקראינה ובבלארוס.<ref></ref><ref></ref><ref></ref> המשקה נעשה על ידי בעבוע של חלב על אש נמוכה במשך שמונה שעות או יותר.

== היסטוריה ==
חלב אפוי היה פופולרי יחסית גם מחוץ לרוסיה. הוא נחשב לטעים יותר מחלב מבושל, ותואר בספרות הרפואית כמתאים וקל יותר לעיכול.<ref></ref> המתכון הפשוט ביותר שהוצע על ידי ספרי בישול מהמאה ה-19 לחלב אפוי הורה להשאיר חלב בתנור למשך הלילה,<ref></ref> <ref></ref> אולם ניתן היה למצוא גם מתכונים משוכללים יותר.<ref></ref>

באזורים כפריים, חלב אפוי נוצר על ידי השארת קנקן חלב מבושל בתנור למשך יום או לילה עד שהוא צופה בקרום חום. חשיפה ממושכת לחום גורמת לתגובות בין חומצות האמינו של החלב לבין הסוכרים, וכתוצאה מכך נוצרת תגובת מייאר היוצרת תרכובות מלנואידין המעניקות לחלב צבע קרמי וטעם קרמלי. הרבה מאוד לחות מתאדה, וכתוצאה מכך מתרחש שינוי במרקם. הכיריים בבית עץ רוסי מסורתי (איזבה ברוסית: Изба) מחזיקים "טמפרטורות בישול משתנות על סמך מיקום המזון בתוך התנור".<ref>Quoted from: Glenn Randall Mack, Asele Surina. Food Culture In Russia And Central Asia. Greenwood Press, 2005. . Page 22.</ref>

כיום מייצרים חלב אפוי בקנה מידה תעשייתי. למשל חלב צרוב, שהוא נקי מחיידקים ומאנזימים וניתן לאחסן אותו בבטחה בטמפרטורת החדר עד ארבעים שעות. חלב אפוי תוצרת בית משמש להכנת מגוון עוגות, פשטידות, פאיים ועוגיות.

צריכה לטווח ארוך של חלב אפוי עשויה לסייע בפתרון אלרגיה לחלב.<ref name=":0"></ref> עם זאת, במקרים מסוימים, הסובלנות שנרכשת בדרך זו מתבטלת עם הזמן והאלרגיה חוזרת.<ref name=":0" />

== חלב אפוי מותסס ==
ראז'נקה ווארנץ הם מוצרי חלב אפוי מותסס, סוג של יוגורט מסורתי. זהו משקה ארוחת בוקר נפוץ באוקראינה, בבלארוס וברוסיה.

בקהילות איכרים, וארנץ נוצר בתנור המזרח סלאבי המסורתי על ידי "אפיית חלב מוחוץ לצבע חום זהוב".<ref>Glenn Randall Mack, Asele Surina. Food Culture in Russia and Central Asia. Greenwood Publishing Group, 2005. . Page 86.</ref> בעידן הסובייטי, השם "ריאז'נקה יושם על משקה שיוצר על ידי הממשלה בצבע קרם ללא כרום.<ref>Genevra Gerhard. The Russian's World: Life and Language. 3rd ed. . Page 113.</ref>

== לקריאה נוספת ==
* חלב מרוכז ממותק מקורמל, או ריבת חלב, הם מוצרים דומה המשמשים במאפים תוצרת בית, המוכנים לרוב על ידי חימום ממושך של פחיות חלב מרוכז שלא נפתחו.

== קישורים חיצוניים ==

== הערות שוליים ==

קטגוריה:המטבח הבלארוסי
קטגוריה:המטבח האוקראיני
Concurrency (מדעי המחשב)

[[בעיית הפילוסופים הסועדים, בעיה קלאסית הכרוכה במקביליות ומשאבים משותפים]]
במדעי המחשב, concurrency (על פי האקדמיה ללשון העברית: בו־זמניות) היא היכולת של חלקים או יחידות שונות של תוכנית, אלגוריתם או בעיה להתבצע בסדר אקראי או בחלקי, מבלי להשפיע על התוצאה. רעיון זה מאפשר ביצוע של מספר פעולות מקביל, וכך לאפשר שיפור משמעותי במהירות הכוללת של ביצוע הפעולות במערכות מרובות מעבדים ומרובות ליבות מחשב. במונחים טכניים יותר, concurrency מתייחסת לפירוק של תוכנית, אלגוריתם או בעיה לרכיבים או יחידות חישוב שאינן תלויות בסדר או בסדר חלקי.

לפי רוב פייק , מקביליות היא ההרכבה של ביצוע חישובים שונים כאשר כל חישוב הוא עצמאי ולא תלוי באחרים. Concurrency אינה כוללת בהכרח מקבילוּת (parallelism): cuncurrency היא התמודדות עם הרבה דברים בבת אחת לעומת מקבילות שהיא עשיית הרבה דברים בבת אחת. Concurrency היא אסטרטגיה להתמודדות, לעומת מקבילות שהיא קונספט הנוגע לביצוע. Concurrency מספקת דרך לבנות פתרון לבעיה שעשויה (אך לא בהכרח) להיות ניתנת לפתרון בעזרת חישוב מקבילי.

פותחו מספר מודלים מתמטיים לחישוב Concurrency כללי. ביניהם רשתות פטרי, חישובי תהליך (Process calculus), מכונת גישה אקראית מקבילה (Parallel RAM), מודל השחקן (Actor model) ושפת התיאום של ריאו (Reo Coordination Language).

== ראו גם ==
* עיבוד מקבילי

==קישורים חיצוניים ==

==הערות שוליים==

קטגוריה:מדעי המחשב
היבר מאנינג ולס

היבר מאנינג ולס (באנגלית: Heber Manning Wells; ) היה פוליטיקאי ובנקאי אמריקאי שכיהן כמושל יוטה הראשון ודמות מפתח בעיצוב המדינה החדשה שהתקבלה לארצות הברית.

== ביוגרפיה ==
ולס נולד בסולט לייק סיטי ב-11 באוגוסט 1859, בנם של דניאל ה. ולס ומרתה גיבנס האריס. הוא צאצאם של שניים ממושלי קולוניית קונטיקט לשעבר, תומאס ולס וג'ון ובסטר. אביו היה דמות בולטת בכנסיית ישוע המשיח של קדושי אחרית הימים וכיהן כראש עיריית סולט לייק סיטי. אחיו היה בריאן ה. ולס, מייג'ור גנרל בצבא ארצות הברית. היבר ולס למד בבתי הספר של סולט לייק סיטי, סיים את לימודיו באוניברסיטת יוטה ב-1875 ולאחר מכן השתלב בעולם הבנקאות ובשלטון מקומי. ולס היה מנהל "חברת יוטה לחסכון ונאמנות" ודירקטור בבנק המדינתי של יוטה. הוא גם היה פעיל בחייה האזרחיים של סולט לייק סיטי, כולל חברות במועדון הגברים "אלטה", פעלתנות בארגון "בני המהפכה האמריקאית" ו"בני חלוצי יוטה".

לאחר ששימש כסגן מתעד העיר ומבקר העירייה ג'ון תומאס קיין, ולס מילא תפקיד זה בעיריית סולט לייק סיטי מ-1882 עד 1890, וב-1887 היה מזכיר הוועידה החוקתית של טריטוריית יוטה. הוא נבחר לכהונה במועצת העבודות הציבוריות של העיר ב-1890 וב-1893. ב-1892 התמודד לא הצלחה לראשות העירייה. בשנת 1895 היה ציר בוועידה שניסחה את חוקת המדינה, מה שהביא לקבלתה של יוטה כמדינה ה-45 בארצות הברית.

ב-1895 ניצח ולס את יו"ר המפלגה הרפובליקנית של יוטה, צ'ארלס קריין, ואת מושל הטריטוריה לשעבר ארתור לויד תומאס בבחירות למועמדות הרפובליקנית לתפקיד מושל יוטה. בבחירות הכלליות גבר על ג'ון תומאס קיין , מועמד המפלגה הדמוקרטית. ולס נבחר לתקופת כהונה בת חמש שנים, אשר נקבעה לתקופה זו כדי לקבוע בחירות אחת לארבע שנים בשנים זוגויות החל משנת 1900. ב-1900 נבחר מחדש לכהונה בת ארבע שנים, והביס את המועמד הדמוקרטי ג'יימס מויל. ולס, שהושבע לתפקידו בגיל 36, הוא האדם הצעיר ביותר שכיהן כמושל יוטה.

כהונתו הראשונה של ולס עסקה בהרכבה ובארגון של ממשלת המדינה החדשה, כולל מיסוד הרשות השופטת ומחלקות הרשות המבצעת. דאגה מתמשכת לגבי זמינות המים הן לחקלאות והן לאוכלוסייה הגדלה בהתמדה הובילה בשנת 1897 לחקיקת החוקים הראשונים ביוטה הנוגעים להשקיה ולזכויות מים. ולס גם היה תומך בהקמת המוסד הלימודי "Branch Normal School" להכשרת מורים, שהפך מאוחר יותר לאוניברסיטת דרום יוטה. בנוסף, הוא תמך ביצירת הארגון הראשון במימון המדינה לתמיכה באומנויות, שהפך בסופו של דבר למועצת האומנויות של יוטה. במהלך כהונתו הראשונה קיבלה המדינה מהממשלה הפדרלית של ארצות הברית אדמות פדרליות של הבסיס הצבאי פורט דאגלס למען הקמת אוניברסיטת יוטה. ב-1900 מינה את אמה ג'. מקוויקר כמפקחת המדינתית על הוראה ציבורית, ובכך נהייתה לאישה הראשונה שמילאה תפקיד ציבורי במדינה.

בשלהי כהונתו השנייה התכוון להתמודד אל הסנאט של ארצות הברית, אך ויתר על כך לבקשתו של חבר הקונגרס ג'ורג' סאת'רלנד, שלבסוף נבחר לסנאט. ב-1904 התמודד ולס לתקופת כהונה הנוספת כמושל אך הפסיד את מועמדות המפלגה הרפובליקנית לג'ון כריסטופר קטלר. לאחר הפסדו בבחירות המקדימות שב לעסוק בבנקאות ולתפקידיו בעיריית סולט לייק סיטי. בערוב ימיו היה עורך-שותף של העיתון "Deseret News".

ב-12 במרץ 1938 לקה בשבץ מוחי ומת. הוא נטמן בבית העלמין של סולט לייק סיטי.

== קישורים חיצוניים ==

* 

== הערות שוליים ==

קטגוריה:אמריקאים ממוצא אנגלי
קטגוריה:בוגרי אוניברסיטת יוטה
קטגוריה:מושלי יוטה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1859
קטגוריה:אמריקאים שנפטרו ב-1938
דונג ג'ה-האו

דונג ג'ה-האו (במנדרינית: 董志豪; נולד ב-31 במרץ 2005) הוא שחיין סיני, אלוף עולם (דוחה 2024) וסגן אלוף משחקי אסיה (האנגג'ואו 2022) במשחה ל-200 מטר חזה.

== ביוגרפיה ==
=== 2023 ===
באליפות האביב של הרפובליקה העממית של סין שנערכה במרץ סיים במקום השני במשחה ל-200 מטר חזה בשיא עולם חדש לנוער של 2:08.83 דקות.

באליפות העולם שנערכה ביולי בפוקואוקה שביפן סיים במקום רביעי בשיא עולם חדש לנוער של 2:08.04 דקות, כשהוא שובר את שיא העולם לנוער שקבע בעצמו בשלב חצי הגמר ועמד על 2:08.47 דקות.

==== סגן אלוף משחקי אסיה ====
במשחקי אסיה שנערכו בספטמבר בהאנגג'ואו שברפובליקה העממית של סין זכה במדליית כסף במשחה ל-200 מטר חזה בתוצאה של 2:08.67 דקות.

=== 2024 ===
==== אלוף עולם ====
באליפות העולם שנערכה בפברואר בדוחה שבקטר זכה במדליית זהב במשחה ל-200 מטר חזה בשיא אישי חדש של 2:07.94 דקות, לפני קספר קורבו מהולנד (2:08.24 דקות) וניק פינק מארצות הברית (2:08.85 דקות). בנוסף, סיים במקום 16 במשחה ל-100 מטר חזה בתוצאה של 1:00.45 דקות, ובמקום 11 במשחה שליחים 4x100 מעורב משולב בתוצאה של 3:48.16 דקות.

== שיאים אישיים ==
=== בריכה אולימפית ===
* 50 מטר חזה: 27.58 שניות (2023)
* 100 מטר חזה: 59.73 שניות (2023)
* 200 מטר חזה: 2:07.94 דקות (2024)

== ראו גם ==

== קישורים חיצוניים ==

קטגוריה:שחייני חזה
קטגוריה:שחיינים סינים
קטגוריה:אלופי עולם בשחייה
קטגוריה:סינים שנולדו ב-2005
מדובוחה

מֶדוֹבוּחָה (ברוסית: Медовуха; באוקראינית: Медуха; בבלארוסית: Медавуха) הוא משקה אלכוהולי סלבי על בסיס דבש.<ref></ref>

== מאפיינים ==
המשקה דומה מאוד לתמד, אבל מדובוחה מיוצר הרבה יותר מהר (בפחות מחודש של תסיסה).<ref></ref>

המילים מֶד ומדובוחה קשורות קשר הדוק וחוזרות למילה הפרוטו-הודו-אירופית "médʰu" (דבש). המשקה מיוצר במזרח אירופה מאז ימי האלילים, הוא נשאר פופולרי גם לתוך המאה ה-19 (בניגוד למערב אירופה, שם בימי הביניים כבר הוחלף המד בעיקר ביין ובבירה).

== היסטוריה וייצור ==
חקלאות דבש בר הייתה אחת המקצועות הסלאביים הראשונים. הם גילו שניתן להתסיס דבש, והדבש המותסס הראשון הופיע כמוצר יוקרה באירופה, לשם הוא יובא בכמויות אדירות.

התסיסה בדבש מתרחשת באופן טבעי במשך 15 עד 50 שנה, מה שהפך את המוצר ליקר מאוד ונגיש רק לבני האצולה. עם זאת, הסלאבים גילו שהתסיסה יכולה להתרחש הרבה יותר מהר כאשר תערובת הדבש הייתה מחוממת, מה שאיפשר למדובוחה להפוך למשקה עממי בשטחה של הרוס של קייב.

== קישורים חיצוניים ==

== הערות שוליים ==

קטגוריה:דבש
קטגוריה:המטבח הרוסי
קטגוריה:משקאות אלכוהוליים
שירות עצמי (שיר)

"שירות עצמי" הוא שיר שנכתב והולחן על ידי דני סנדרסון. השיר מופיע באלבומה הראשון של להקת כוורת.

== רקע לכתיבת השיר ==
השיר נכתב בתחילת פעילותה של הלהקה לפני שפשנל, האמרגן החל לעבוד עם הלהקה, בעקבות מותו של אחי אמו של סנדרסון, שמותו טלטל אותו מאד. הלהקה הופיעה בתיכון בליך ברמת-גן וביצעה גרסאות כיסוי לשירים של המי, הביטלס וג'ימי הנדריקס. עם הכסף שהרוויחה הקליטה הלהקה שני שירים, את "שירות עצמי" ו"לא ידענו מה לעשות". אלה שני השירים הראשונים של הלהקה ששודרו ברדיו. שני השירים לא זכו להצלחה בתחילה.<ref name=":0"></ref><ref></ref>

== תוכן השיר ==
השיר נכתב על אדם בשלהי ימיו עורך סיכום על תחנות חייו, מלידתו ועד מותו.<ref name=":0" />

== קישורים חיצוניים ==
* 

== הערות שוליים ==

קטגוריה:שירי 1973
קטגוריה:סינגלים מ-1973
קטגוריה:שירי כוורת
קטגוריה:שירים בעברית
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי דני סנדרסון
קטגוריה:שירים על מוות
בליפי

בליפי (באנגלית: Blippi) הוא ערוץ יוטיוב אמריקאי המיועד לפעוטות ולילדים עד סביבות גיל חמש.

== היסטוריה ==
התוכנית נוצרה ואת הדמות גילם במקור כוכב הילדים האמריקאי סטווין ג'ון, שפרסם את הפרק הראשון של התוכנית בערוץ יוטיוב ב-18 בפברואר 2014. לאחר מכן, מתוך מטרה להמשיך את הערוץ, ג'ון הצטרף לרשת המדיה "Moonbug Entertainment" בשנת 2020. כמו כן, עקב הצלחה רבה של הערוץ, פרקי הערוץ מדובבים כיום בשפות רבות, ביניהן ספרדית, צרפתית, פורטוגזית, גרמנית, יפנית, איטלקית, עברית, ערבית, שוודית, דנית, וולשית ופולנית.

עד מאי 2021, דמותו של בליפי הוצגה רק על ידי סטיבן ג'ון. ב-8 במאי, קלייטון גרים, שגילם את בליפי בהופעות חיות, הופיע כ'בליפי' בפעם הראשונה בערוץ ועתיד לארח באופציה נוספת את הדמות בליפי יחד עם ג'ון. ב-9 באוקטובר 2021, הודיעה הרשת הבריטית "Moonbug" על הוספת דמות חדשה בשם מיכה אשר מגולמת על ידי קייטלין בקר וקאשאי מוניה.

=== הפצה ===
ב-13 באוקטובר 2022, הרשת "Moonbug Entertainment" (בקיצור: מונבאג) שיתפה פעולה עם חברת התקשורת "Virgin Media" בכדי להביא את בליפי ותוכניות מונבאג אחרות לבריטניה. התוכנית התרחבה לדרום מזרח אסיה במרץ 2021 כאשר מובאנג שיתפה פעולה עם חברת המדיה "POPS Worldwide" כדי להביא תוכן לילדים ופעוטות לאפליקציית "POPS Kids". נטפליקס רכשה את רישיון הסטרימינג לערוץ בליפי בינואר 2022.

== הרשאות וסחורה ==
בשנת 2019 הערוץ חתם על עסקת צעצועים ראשיים עם חברת ייצור הצעצועים האמריקאית "Jazwares LLC" למכירת מגוון סחורות כגון רכבי צעצוע, פילוסין וצעצועים אחרים המבוססים על הדמות, החל מאביב 2020.

בתחילת 2020, יצרה "Jazwares" את הצעצוע "My Buddy Blippi", צעצוע מפואר שיכול לשחזר 15 מהצלילים והביטויים של הדמות.

בינואר 2021 השיקה הדמות בליפי מותג צעצועים נוספת.

בנוסף לצעצועים, ספרים ועוד, הסחורה של בליפי כוללת גם בגדים ופרטי לבוש.

== בליפי - המחזמר ==
"בליפי - המחזמר" הוא סיבוב הופעות של בליפי בשיתוף עם מונבאג, והיה אמור לצאת לסיבוב הופעות בצפון אמריקה בקיץ 2021. בסיבובי ההופעות הקודמים של בליפי היו ביקורות מסוימת כתוצאה מכך שההופעות לא בוצעו על ידי סטווין ג'ון, אלא על ידי שחקן אחר. ההופעות, שנקבעו במקור בשנת 2020, נדחו עקב מגפת הקורונה.

== פלאות בליפי ==
"פלאות בליפי" היא סדרת רשת מונפשת לילדים המבוססת על הדמות "בליפי" של סטווין ג'ון. הסדרה עוסקת על בליפי, על מכונית כחולה בשם "Blippi Mobile". הסדרה יכולה להשתנות לאלמנטים רבים, כמו כנפיים והתכווציות, והיא מופקת על ידי חברת מונבאג, שמרכזה בלונדון.

== ביקורות ==
העיתונאי הבריטי נתן ג'יי רובינסון ממגזין "Current Affairs" מתח ביקורת רבה על התכנות של בליפי, וכינה אותו "מת וסטרילי" וחסר סקרנות אינטלקטואלית שילדים יכולים להבין.

== קישורים חיצוניים ==
* 

== ביאורים ==

==הערות שוליים==

קטגוריה:נטפליקס: תוכניות וסדרות
קטגוריה:בדרנים אמריקאים
קטגוריה:ערוצי יוטיוב
כלב רועים קנגל

כלב רועים קנגל (בטורקית: Kangal Çoban Köpeği) הוא גזע כלבים שריריים, גדולים וחסונים, המשמש לשמירה ולהגנת חיות-משק במרכז אסיה הקטנה, משם מקורו, במאות השנים האחרונות.

כלבים אלו משמשים לשמירה על עדרי צאן ובקר מפני טורפים, וכן ככלבי עבודה בשירות המשטרה והצבא.

הגזע קרוי על שם העיירה קנגל שבמחוז מרכז אנטוליה. <ref></ref>

הקנגל התקבל באופן סופי ואושר כגזע מוכר על ידי הפדרציה הבין-לאומית לכלבנות, בשנת 1989. תקן הגזע האחרון פורסם בשנת 2018. <ref></ref>

==מאפיינים==
פרוות הקנגל מגוונת הן בגוון והן בדוגמאות. צבעיה העיקריים נעים בין חום בהיר לחום כהה, עם גוונים של "אפור זאבי". כתמים של שיזוף או פסים לאורך הגוף עשויים להופיע.

מאפיין ייחודי של גזע זה הוא ה"מסכה השחורה" - כתם שחור סביב הלוע, שיכול להגיע גם עד לאוזניים, לחלקן או לכל שטח הפנים. צבע המסכה עשוי להשתנות בין שחור עמוק לגווני חום כהה, כחלחל, אפור כהה וסגלגל - אפור בהיר - חום.

==היסטוריה==
=== הכרה ===
מועדון הכלבים הבריטי הכיר רשמית בקנגל כגזע נפרד באפריל 2013. לפני כן, נחשבו כלבים אלו לתת-גזע של כלב רועים אנטולי.<ref></ref><ref></ref> ההכרה הרשמית תרמה להגברת המודעות לגזע הזה, והרחיבה את תפוצתו.

=== שימור ברדלסים ===
מאז 1994 נעשה בנמיביה שימוש בכלבי הקנגל לסיוע במאמץ לשימור ברדלסים. קרן שימור הברדלסים של נמיביה פיתחה תוכנית ייחודית לעידוד השימוש בכלבי רועים קנגל כשומרי עדרים.<ref></ref> כלבי הקנגל מגינים בהצלחה על עדרים מקומיים מפני ברדלסים, הגנה שצימצמה את הצורך להרוג ברדלסים, ובכך תורמים לשימור אוכלוסיות הברדלסים הנמצאים בסכנת הכחדה. השיטה הוכחה כיעילה ביותר, עם צמצום אובדן בעלי החיים ב-80 עד 100 אחוז בחוות בהן הוצבו הכלבים.<ref></ref>

== גלריה ==
<gallery>
קובץ:Kangal dog puppy eating yoghurt.jpg|גור קנגל
קובץ:Cobra-BlackMamba 2.jpg
קובץ:Kral jrrrrrrrrrrrrrrrrrrrr.jpg
קובץ:Kangal and Lamb.jpg|כלב קנגל וטלה
קובץ:Kangal puppies.jpg| גורי קנגל
קובץ:Kangal dog with spikey collar, Turkey.jpg|כלב קנגל ענוד צווארון עם קוצי-מתכת נגד תקיפות זאבים. בסיס הצוארון מגן על הגרון ועל עורקי הצוואר של הכלב, והקוצים נועדו להדוף נשיכות בצווארו וגם לפגוע בזאבים המנסים לתקוף אותו
</gallery>

== קישורים חיצוניים ==

==הערות שוליים==

קנגל
מדרחוב הנביאים

מדרחוב הנביאים הוא רחוב מרכזי ברובע י' באשדוד, המתפקד כמדרחוב וכמרכז המסחרי של הרובע. המדרחוב תוכנן על ידי האדריכלים דן ואילנה אלרוד. זהו המדרחוב היחיד בעיר.

שם המדרחוב משתלב עם מערכת מתן השמות הרובעית, שהרי מרבית הרחובות ברובע נקראים על שמם של נביאי ישראל, וכן שמות הקשורים בראשית הציונות.

== היסטוריה ==
מיגונית שהוצבה במדרחוב במהלך [[מלחמת חרבות ברזל, ועליה גרפיטי להנצחת איזבלה גנדלין, תושבת אשדוד שנרצחה בטבח בפסטיבל נובה ב-7 באוקטובר 2023]]
רובע י', השוכן בדרום-מזרח העיר, הוקם בתחילת שנות ה-90 כדי לתת מענה מהיר לעלייה מברית המועצות לשעבר. כל רובעי המגורים באשדוד, תוכננו כיחידות אורבניות עצמאיות בעיר המתוכננת – כאשר כל אחת כוללת מרכז מסחרי, מרכז קהילתי, בתי ספר וגנים, קופות חולים ושירותים יומיומיים. רובע י' הוא היחיד מביניהם הכולל רחובות מהותיים אלכסוניים שאינם במתווה שתי וערב. כמו כן, הוא הרובע היחיד הכולל מדרחוב.

תכנון תוכנית בניין העיר של שכונת הנביאים החל בשנת 1990 בהזמנת משרד הבינוי והשיכון, תוך לחץ רב של שר המשרד, אריאל שרון, וראש עיריית אשדוד צבי צילקר, שקידמו את הוצאתה המהירה של התוכנית לפועל. ב-1995, החל תהליך האכלוס של השכונה. התב"ע ובנייני המגורים שבמרכז השכונה ולאורך המדרחוב, תוכננו על ידי אלרוד, והשאר תוכננו על ידי אדריכלים אחרים, ביניהם חיים דותן ודוד נופר, שתכנן גם את בית הספר היסודי "אריאל" השוכן במרכז המדרחוב.

== אדריכלות ותכנון ==
תכנון המדרחוב
ברובע י', בשונה משאר רובעי אשדוד – המושתתים על מתווה רחובות שתי וערב – ישנם שני רחובות אלכסוניים החוצים אותו, הם שדרות המייסדים, ומדרחוב הנביאים. מטרת התכנון הזה, לטענת אילנה אלרוד, היא לאפשר תנועה של תחבורה ציבורית ברחוב הפנימי החוצה את המדרחוב, וכן ליצור התממשקות בין הרובע לרבעים האחרים; מצידו הצפוני, מדרחוב הנביאים נחצה על ידי שדרות קק"ל, וממשיך אל רובע הקריה ("הסיטי") דרך מדרחוב בן-צרויה שאינו מעורב-שימושים. המדרחוב ממשיך באותו קו אל מפגש שדרות מנחם בגין–שדרות בני ברית.

הבניינים התוחמים את המדרחוב לאורכו הם בני 3 קומות, ובחלק הפונה לכיכר הכניסה – 5 קומות בנסיגה (דירוג). בחלקו הפנימי של המדרחוב, נמצאת שכונת "נווה יוסף", אותה תכנן האדריכל חיים דותן כשהיה בתחילת דרכו. במקור, חלק זה תוכנן לשמש למגורים בלבד, ולא למסחר.

נוסף על מדרחוב הנביאים, האדריכלים אלרוד תכננו בעיר גם בניינים רבי-קומות ובית ספר יסודי ברובע הקריה, וכן בנייני מגורים ברובע י"א.

תכנון מדרחוב הנביאים והמרכז המסחרי של רובע י' זיכה את הזוג אלרוד בפרס ע"ש פנחס אילון לתכנון אורבני.

== תמונות ==
<gallery widths="250" heights="170" mode="packed">
קובץ:מדרחוב הנביאים, מרכז מסחרי רובע י', אשדוד, פברואר 2024 11.jpg
קובץ:מדרחוב הנביאים, מרכז מסחרי רובע י', אשדוד, פברואר 2024 09.jpg
קובץ:מדרחוב הנביאים, מרכז מסחרי רובע י', אשדוד, פברואר 2024 08.jpg
קובץ:מדרחוב הנביאים, מרכז מסחרי רובע י', אשדוד, פברואר 2024 06.jpg
קובץ:מדרחוב הנביאים, מרכז מסחרי רובע י', אשדוד, פברואר 2024 01.jpg
קובץ:מדרחוב הנביאים, מרכז מסחרי רובע י', אשדוד, פברואר 2024 04.jpg
</gallery>

== ראו גם ==
* רחוב רוגוזין

== קישורים חיצוניים ==

* 

== הערות שוליים ==

נביאים, מדרחוב ה
נביאים, מדרחוב ה
וקטור אוקלידי

וקטור המצביע מנקודה A לנקודה B
וקטור אוקלידי, המכונה לעיתים קרובות פשוט "וקטור", הוא קונספט בסיסי בפיזיקה לייצוג של כיוון וגודל.

בפיזיקה וקטורים משמשים כדי לתאר את תנועתם של עצמים, את הכוחות הפועלים עליהם ותופעות פיזיקליות שונות.

וקטור מיוצג לעיתים רבות באמצעות קטע, או בצורה גרפית כחץ המחבר בין נקודה התחלתית A לנקודה סופית B.<ref></ref>

הקונספט בצורתו המודרנית פותח בסוף המאה ה-19 על ידי המתמטיקאי האמריקני ג'וסיה וילארד גיבס והמתמטיקאי הבריטי אוליבר הביסייד.<ref name=":1"></ref>

== ראו גם ==
* מרחב אוקלידי

== קישורים חיצוניים ==

* 
* 

==הערות שוליים==

קטגוריה:גאומטריה אוקלידית
קטגוריה:גאומטריה אנליטית
קטגוריה:אלגברה ליניארית
קטגוריה:אנליזה וקטורית
סריפא

סְרִ֫יפַא (בערבית: صريفا; תעתיק מדויק: צריפא) היא עיירה לבנונית שיעית, בנפת צור, מחוז דרום לבנון ששוכנת כ-25 ק"מ ממזרח לעיר צור, בגובה ממוצע של כ-440 מ' מעל פני הים. מצפון לעיירה זורם הליטני, ממערב שוכן הכפר ארזון. בחלק הדרומי של העיירה שוכנת .

== אטימולוגיה ==
לפי החוקר , שם היישוב נגזר מהשורש צ-ר-פ (ص.ر.ف.) שמשמעותו התכה, ניקוי ועיבוד מתכות, ויש לו גם משמעות של הטבעת מטבעות.<ref name=":0"></ref><ref>הערות:

1) הפועל הערבי ص.ر.ف. (צ-ר-פ) עוסק בין היתר בכספים (מטבעות).

2) בעברית: הפועל צ-ר-פ עוסק בהתכת מתכות בכבשן אש.

3) עיין ערך צוריף (כפר ביהודה).</ref> באדמות העיירה נמצאו שרידים ארכאולוגיים של עבודות יציקה וכרייה.<ref></ref>

== היסטוריה ==
ב-1875, בשלהי התקופה העות'מאנית, ביקר במקום ויקטור גרן ומצא עמוד עתיק, שרידי מבנה עם אבנים מסותתות, שהצביעו על כך שהיה כאן יישוב קדום. מספר התושבים היה 150 וכולם מתואלים.<ref></ref>

בשנת 1881 ביקרה במקום משלחת סקר הקרן לחקר ארץ ישראל – SWP, ובדיווח נכתב: <ref></ref>

בשנת 1963 הוקמה ביישוב מועצה עירונית.<ref name=":0" />

במהלך שנות ה-90, חזבאללה התבסס בעיירה ובסביבתה הקרובה. במהלך מלחמת לבנון השנייה ישראל הפציצה עמדות ומתקנים של הארגון בעיירה וסביבתה.<ref></ref><ref></ref> התקיפות הישראליות נגד מטרות של החזבאללה נמשכות מעת לעת.<ref></ref>

== אוכלוסייה ==
בשנת 2014 היו בעיירה 4,574 איש בעלי זכות בחירה לפרלמנט הלבנוני.<ref></ref>

המשפחות הגדולות בעיירה הן: נג'די (نجدي), נזאל (نزال), פקיה (فقيه).

== אישים ==
* השייח' מוחמד בן עלי בן סולימאן בן מוחמד בן עלי, הידוע בשם אבן נג'דה הזימה אל-עאמלי (الشيخ محمد بن علي بن سليمان بن محمّد بن علي الشهير بابن نجدة هزيمة العاملي), חכם אסלאמי. חיבר ספרי הלכה.<ref name=":0" />
* , מיס ארצות הברית בשנת 2012 נולדה בסריפא.<ref></ref>

== אדמה וחקלאות ==
שטח העיירה, כולל חוות ניחא הוא 2,690 דונם. הגידולים העיקריים הם: זיתים, טבק, דגנים וירקות.<ref name=":0" />

== הערות שוליים ==

קטגוריה:לבנון: יישובים
קטגוריה:מחוז דרום לבנון: יישובים
יכולת תצפית

יכולת צפייה היא מדד למידת האפשרות להסיק מצבים פנימיים של מערכת מהידע על התפוקות החיצוניות שלה.

בתורת הבקרה, יכולת הצפייה והבקרה של מערכת ליניארית הם דואלים מתמטיים.

המושג תצפיתיות הוצג על ידי המהנדס ההונגרי-אמריקאי רודולף א. קלמן עבור מערכות דינמיות ליניאריות.<ref></ref><ref></ref> מערכת דינמית שנועדה להעריך את מצבה של מערכת מתוך מדידות של התפוקות נקראת צופת מצב או פשוט צופה עבור מערכת זו.

==הערות שוליים==

קטגוריה:תורת הבקרה
ג'. בראקן לי

ג'וזף בראקן לי (באנגלית: Joseph Bracken Lee; ) היה פוליטיקאי אמריקאי ממדינת יוטה, חבר המפלגה הרפובליקנית. הוא כיהן כמושל התשיעי של המדינה בשנים 1957-1949, ולאחר מכן במשך 12 שנה היה ראש עיריית סולט לייק סיטי מ-1960 עד 1972. הוא אחד משלושת המושלים היחידים של יוטה שלא היו מורמונים, לצד סימון במברגר וג'ורג' דרן.

== ביוגרפיה ==
לי נולד בפרייס (Price) שביוטה, בנם של ארתור ג'יי (1934-1870) ואידה מיי (לייטר) לי (1980-1874). כשהיה בן חמש עברה המשפחה לפרויטה שבקולורדו, שם נשארו עד שהגיע לכיתה ח'. לאחר מכן חזרה המשפחה לפרייס. במהלך מלחמת העולם הראשונה שירת לי בצבא ארצות הברית, זאת לאחר ששיקר לגבי גילו ופספס את סיום לימודיו התיכוניים על מנת להתגייס. במהלך הכשרתו הצבאית בקליפורניה, שובץ שם כמפקד הכשרות ללוחמים היוצאים לאירופה, מתוך אמונה כי החזיק בכישורים הדרושים לתפקיד זה. לימים התחרט לי על השלמתו עם השיבוץ, שכן רצה להילחם בשדה הקרב האירופי. לאחר המלחמה הצטרף לעסק הביטוח של אביו.

בראשית שנות ה-30 של המאה ה-20 החל לי בפעילותו הפוליטית. ב-1931 התמודד לראשות עיריית פרייס, אך הפסיד. ב-1935 התמודד בשנית וניצח בפער של שני קולות בלבד, ולאחר מכן נבחר מחדש לתפקיד חמש פעמים נוספות. הוא הפסיד בשתי התמודדויות לתפקיד מושל יוטה במהלך שנות ה-40 של המאה ה-20, אך בבחירות 1948 נבחר לראשונה לתפקיד. לי היה שמרן פיסקלי ומתנגד גדול למס הכנסה. באמצעות קיצוצים גדולים בהוצאות הממשלה, הוא הצליח להחיל עודפי תקציב בכל הממשלות שניהל. כמושל, הוא צמצם הן את ההוצאות והן את הבירוקרטיה באמצעות קיצוץ כמות המחלקות והשרים. הוא הכעיס במיוחד את הסתדרות המורים כשקיצץ בתקציב ההשכלה הגבוהה. בנוסף להתנגדותו העזה למס הכנסה, הוא התנגד לסיוע בין-לאומי ולאו"ם. בעוד לי היה צאצא של מורמונים, לא הייתה לו זיקה דתית לכנסייה אם כי עדיין נהנה מתמיכה ציבורית למרות העובדה שלא היה חבר בכנסייה המורמונית. למרות שלא נרתע מביקורת על הכנסייה, הקפיד לשמור על דיפלומטיה טובה עם הנהגתה.

ב-1956 הפסיד לי בבחירות המקדימות של המפלגה הרפובליקנית, מה שגרם לו לנהל מרוץ נמרץ אך כושל כפוליטיקאי עצמאי. ב-1958 התמודד ללא הצלחה אל הסנאט של ארצות הברית, וגם ב-1962 שב לעשות כן ללא הועיל. בבחירות 1964 התמודד בשלישית לתפקיד המושל, אך הפסיד בוועידה הרפובליקנית המדינתית. תחת השיטה הפוליטית דאז, אם אף מועמד שהתמודד לתפקיד כלל-מדינתי או אל בית הנבחרים של ארצות הברית לא גרף 80% מקולות הנציגים בוועידה, נערך פריימריז בין שני המועמדים המובילים. לי הגיע למקום השלישי בוועידה, שביטלה את מועמדותו. במהלך כל התמודדויות אלה כיהן כראש עיריית סולט לייק סיטי.

בבחירות לנשיאות ארצות הברית ב-1960 היה מועמד המפלגה השמרנית לנשיאות. הוא הגיע למקום התשיעי והאחרון בקולות הבוחרים. באוקטובר 1996 נפטר בסולט לייק סיטי ונטמן בבית העלמין המרכזי בעיר.

== קישורים חיצוניים ==

* 

== הערות שוליים ==

קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:ראשי עיריות ביוטה
קטגוריה:מושלי יוטה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1899
קטגוריה:אמריקאים שנפטרו ב-1996